Вера Оболенская

Вера Оболенская (); 1911 елның 24 июне, Бакы — 1944 елның 4 августы, Плетцензее, Берлин) — Франциядә антифашистик Каршылык хәрәкәте герое.

 Биографиясе 
Оболенская Вера Аполлоновна  Макаров Аполлон Аполлоновичның улы Аполлон Аполлонович Макаров гаиләсендә туган.

1920 елдан Франциядә эмиграциядә яши. Мәктәпне тәмамлаганнан соң манекенщица, соңыннан машинистка булып эшли.

1924 елда рәссам Зинаида Серебрякова аның портретын төшерә.

1937 елда кенәз Николай Александрович Оболенскийга (1900-1979), Беренче бөтендөнья сугышы елларында Петроград шәһәр башлыгы булган генерал-майор Александр Николаевич Оболенский улына кияүгә чыга.  1938 елда Вераның улы туа, бабасы хөрмәтенә аңа Аполлон дигән исем кушалар.

1940 елда  Алмания белән Франция  оккупациясе башлангач, В. А. Оболенская ире белән бергә Каршылык Хәрәкәтенә кушыла һәм яшерен түгәрәкләрнең берсенә керә. Бу түгәрәк икенче төркем белән берләшкәннән соң «Гражданнар  һәм хәрбиләр оешмасы» (Organisation Militaire et Civile; кыска атамасы - OCM) дип аталган.

Яшерен оешмада Вики буларак билгеле булган Вера Оболенская Жак Артюи түгәрәгенең, ә 1941 елның декабрендә ул кулга алынганнан соң, — OCM-ның яңа лидеры полковник Альфред Туниның иң якын тарафдарларының берсе була, оешманың Генераль секретарь  вазифасын башкара.
«Яшерен оешмада эшләп, ул оккупанттарның көчләре турында мәгълүмат җыя, немецлар тарафыннан Атлантик  төзелешенә китерелгән совет хәрби әсирләренә ярдәм итә …

Аның зирәклеге, алдан күрә белү сәләте һәм сирәк кешегә очрый торган тәбигый тынычлыгы подпольщикларны күп тапкыр коткарып алып калырга ярдәм иткән. Ул феноменаль хәтергә ия булган: беркая да язып ҡуймыйча, бөтен исемнәрне, адресларны, парольләрне хәтерендә тотҡан.

1943 елның җәенә яшерен „Гражданнар һәм хәрбиләр оешмасы“ рәтләрендә 63 мең кеше торғган. Алар яшерен „Нотр-Дам Бердәмлеге“ һәм генерал Шарль де Голль» җитәкләгән «Сугышучы Франция Азат Франция» оешмалары белән тыгыз бәйләнештә хәрәкәт иткән.
ОСМ шулай ук разведка  эшчәнлеге һәм британ хәрби әсирләрен качыру һәм чик аша чыгару  белән шөгыльләнгән.

Башка яшерен оешмалар төркемнәре белән бәйләнеш һәм берләшеп хәрәкәт итү Вера Оболенская карамагында булган. Нацистлар оешмага үзләренең агентын индерерга маташкан, әмма Викинең сизгерлеге аркасында бу ниятләре тормышка ашырылмый.

1943 елның 17 декабрендә Вера Оболенская яшерен конспиратив фатирында кулга алына.

сулда|мини|250x250пкс|Владимир Владимирович Путин 2000 елда Сент-Женевьев-де-Буа шәһәренең рус зыяратында Вера Оболенская кенотафы янында
1944 елның июлендә союздашлар Нормандиягә очып төшкәннән соң В. А. Оболенскаяны Берлинга күчерәләр, 1944 елның 4 августында 13:00 сәгатьтә Плетцензее төрмәсендә гильотина җәзасына дучар итәләр.

Оболенскаяның кабере юк, әмма Париж янындагы Сент-Женевьев-де-де-Буа рус зыяратында аның истәлегенә кенотаф куелган. 

 Бүләкләре 

 Мактаулы легион ордены кавалер тәресе
 Каршылык Медале
 Пальма ботаклы хәрби тәресе
 I дәрәҗә Ватан сугышы ордены (18.11.1965)

 Искәрмәләр 

 Әдәбият 

 Людмила Флам. Вики. Княгиня Вера Оболенская. — 3. — М.: Русский путь, 2010. — 176 с. — ISBN 978-5-85887-350-1.
 Михаил Ковалёв. Русская эмиграция во Франции в годы войны // Новый журнал. Нью-Йорк, 2006. Кн. 245. С. 209-230..
 Михаил Ковалёв «Мы все с генералом де Голлем!»: Русские герои французского Сопротивления // Родина. 2006. № 12. С. 115-122.
 Михаил Ковалёв Участие русской эмиграции во Франции в борьбе с фашизмом // Военно-исторические исследования в Поволжье: Межвузовский сборник на-учных трудов. — Саратов: Изд-во СГУ, 2006. — Вып. 7. — С. 300-312.. Архивировано из первоисточника 27 сентябрь 2011.

 Сылтамалар 

 Людмила Оболенская-Флам. Из истории русского Сопротивления
 Флам Л. С. Вики. Княгиня Вера Оболенская
 Вера Оболенская
Төркем:24 июнь көнне туганнар
Төркем:1911 елда туганнар
Төркем:Бакыда туганнар
Төркем:4 август көнне вафатлар
Төркем:1944 елда вафатлар
Төркем:Әлифба буенча шәхесләр
Төркем:Почетлы легион ордены кавалерлары
Төркем:I дәрәҗә Ватан сугышы ордены кавалерлары
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Берлинда вафатлар